สวัสดีค่ะ คือว่าหนูไม่ทราบว่าเป็นเพราะอะไร มีอาการปวดจี๊ดที่ท้องมาหลายวันแล้วค่ะ กินยาคุมอยู่ยี่ห้อ แอนนา เพิ่งถึงยาฮอโมนแถวที่2 ตอนนี้จี๊ดท้องและปวดหลังแปลกๆ และเมื่อเช้าตื่นมา ตกขาวมีลักษณะยืดๆ ใสๆขาวๆ คล้ายวุ้นเป็นก้อน เป็นเพราะอะไรหรอคะ เพราะหนูเองก็เป็นเชื้อราในช่องคลอดเพิ่งดีขึ้นและเพิ่งใช้ยาเหน็บไป ผ่านมาได้6-7วันละค่ะ และตอนนี้จี๊ดท้องมากๆค่ะ เกิดการผิดปกติที่มดลูกรึป่าวคะ เพราะยังไม่ถึง เม็ดแป้งที่ประจำเดือนจะมาเลย อันตรายไหมคะ รบกวนช่วยหนูทีนะคะ
สวัสดีค่ะ อาการปวดท้องจี๊ด หากเพิ่งเกิดหลังจากที่ทานยาคุมกำเนิดไป ก็อาจเกิดจากผลข้างเคียงของยาคุมกำเนิดได้ค่ะ หากอาการปวดเป็นไม่มาก อาจสังเกตอาการไปก่อน เพราะโดยส่วนใหญ่ อาการก็จะดีขึ้นเรื่อยๆ จนหายไปได้เอง แต่หากเป็นต่อเนื่อง ไม่หายไป ก็อาจลองหยุดทานยาคุม และสังเกตอาการดูค่ะแต่หากอาการปวด เกิดก่อนที่จะเริ่มทานยาคุมกำเนิด หรืออาการปวดเป็นมากขึ้นเรื่อยๆ ก็อาจเกิดจากสาเหตุอื่นๆ ได้ เช่น ลำไส้อักเสบ (แต่มีคลื่นไส้ อาเจียน หรือท้องเสียร่วม) กระเพาะปัสสาวะอักเสบ (แต่ก็จะมีอาการปัสสาวะที่ผิดปกติ) มดลูกอักเสบ (จะมีตกขาวที่ผิดปกติร่วม) มีซีสต์หรือเนื้องอกที่มดลูกหรือรังไข่ เป็นต้น ดังนั้น หากอาการปวดท้องเป็นมากขึ้นเรื่อยๆ หรือมีอาการผิดปกติอื่นๆ ร่วมด้วย ก็ควรไปพบแพทย์เพื่อตรวจหาสาเหตุค่ะสำหรับตกขาวที่มีลักษณะยืดๆ ใสๆ ขาวๆ หากไม่ได้มีกลิ่นเหม็นผิดปกติ ไม่มีแสบหรือคันช่องคลอด ก็ถือเป็นตกขาวที่ปกติดีค่ะ และไม่ได้เกิดจากการติดเชื้อราในช่องคลอด เพราะการติดเชื้อราในช่องคลอดนั้น จะทำให้มีอาการคันช่องคลอดมาก และตกขาวมีลักษณะคล้ายแป้งเปียกหรือนมบูดค่ะ ทั้งนี้ การมีตกขาว อาจเกิดจากผลของฮอร์โมนของยาคุมได้ค่ะ